Hay Hophopapna 
(Genesis) 


HAY NUNLUMUAN APU DIOS DI AN NAMIN 
AN WADA 


1Hidin hophopapna ya limmun Apu Dios hi ad 
1 abunyan ya tun luta 2mu ma”id ni' ha naputu' hi 
a'at tun luta. Te namaag ya on adallodallom an liting 
ta nunnaud an munhihillong an tapottapol. Ya nan 
Espiritun Apu Dios ya umanin'innabat hinan tu'yap di 
liting an umat hinan dibdib. 


HOPAPNAH ALGO 


3Ya inah on alyon Apu Dios di, Mawaday patal. 
Ya nawada. 4Ya maphod hi nanigona idiyen patal. Ot 
punhiwwayona mohpe nan patal hinan hilong. “Ot 
ngadananah hin'algawan nan patal ya mahdom nan 
hilong. Ta hidiyey hopap di algo an nihipun hidin 
nawnawi"it ta inggana idiyen mawi'it. 

MI'ADWAH ALGO 


6Ya alyon bon Apu Dios di, Mawada ha 
pumbattanan nan liting ta munduwa. 7Ya nawadah 
boh diyen nibattan. Ta hay udum hinan liting ya 
wadah nan bugut an alpuan di udan ya hay udumna 
ya nan liting tuwalih tun luta. 8" Ot ngadanan Apu 
Dios hidiyen numbaktu hi ad lagud. Ta hidiyey 
mi'adwah algo an nihipun hidin nawnawi"it ta 
inggana bo idiyen mawi'it. 


MI ATLUH ALGO 


Ya alyon Apu Dios boy, Ad uwani ya pohdo' di 
ma'amung nan liting hinan nunda"ul ta mabudhan 
nan luta. Ya na'at. 10Ot ngadanana nan mamagah luta 
ya baybay nan na'amungan di liting. Ya tinigon Apu 
Dios ya maphod. 1112Ya himmapit bo ya alyonay, 
Tumuludah tun lutay holo' ya nan mitanom an mihda 
ya nan mitanud di ibungana an umat hinan page ya 
nan nat'onat'on an bumunga ta gapuh nan buwadan 
humango ya nanongnan way oha on minaynayun di 
a'atnah tun luta. Ot ma'at an namin dadiyen inalina. 
Ya maphod hi nanigan Apu Dios. 18Ta hidiyey 
miatluh algo an nihipun hidin nawnawi'it ta inggana 
bo idiyen mawi'it. 


MI APAT HI ALGO 


14Ya alyon bon Apu Dios di, Mawadaday dilag hi 
ad lagud ta mapto' an waday hilong ya ahi nan 
mapatal ya ta panginnilaan bo hi bilang di algo ya 


"2 Pedro 3:5 

bulan hinan hintawon. Ya panginnilaan boh nan 
ma'ma'at an umat hi ahiliya' ya nan algc an 
pundayawan 15ya ta buminangdah ad lagud ta 
madilagan tun luta. Ot hiyay na'at. 16Ta winadan Apu 
Dios nan duwan o"ongal an dilag an nan algo ta 
manilag hitun luta ta pumatpatal ya nan bulan an 
manilag hitun lutah on nahdom. Ya at boh din 
winadana nan adakdaklan an bittuwon. 170t iphodran 
ipanuh nan e iha'adan di hin'ohhah did lagud ta 
dilaganda tun luta. 18Ya hay oha bo ya ta diday ukod 
an manilag hinan mahdom ya nan mapatal ta wari 
mipahhiw nan hilong hinan mapatal. Ta tinigon Apu 
Dios ya maphod. 19Ta hidiyey mi'apat hi algo an 
nihipun hidin nawnawi"it ta inggana idiye bon 
mawi” it. 


MI ALIMAH ALGO 


20Ya alyon Apu Dios boy, Mawaiaday 
dakkodakkol an nat'onat'on an munhituh nan 
nalitingan. Ya hay adakdaklan bon nun'apaya'an ta 
ahitatayyapandad lagud di udum. 21Ta limmun Apu 
Dios nan nat'onat'on an wah nan baybay an 
o'ongalday udum. Ya at boh din limmunan namin 
nan natonaton an nun'apaya'an. Ot tinigona ya 
maphod di a'atda. 22Ot wagahana didan namin an 
alyonah nan wah nan nalitngan di, Munholag ayu ta 
mun'ipong ayuh nan nalbong. Ya at boh din 
winagahana nan nun'apaya'an ta dumakkodakkoldah 
tun luta. 28Ta hidiyey nagibbuhan nan mi'alimah algo 
an nihipun hidin nawnawi"it ta inggana bo idiyen 
mawi'it. 

MI'ANOM HI ALGO 


24Ya alyon bon Apu Dios di, Mawadadah tun lutay 
nat'onat'on an animal ya nan udum an 
mungkaddapan. Ya na'at boh diye. **Ta tinigon Apu 
Dios danaen winadana ya maphodda. 

26* Ya alyona moy, Ad uwani ya hay taguy 
lumuon ta'u ta umat i dita'u an ingngohonday a'at 
ta'u. Ta diday pangiyukodan ta'uh an namin nan wah 
nan baybay ya nan nun'apaya'an ya an namin nan 
animal ya nan mungkaddapan. *7** Ta at hidiy inat 
Apu Dios an limmunay tatagu ta in'ingngohnay 
a'atdah nan a'atna. Ya nan limmuna ya lala'iy oha ya 
babaiy oha. 280t wagahan Apu Dios didan alyonay, 
Munholag ayu ta dumakol ayu ta lo'tat ya mun'ipong 
ayuh tun luta ta da'yuy ukod hitun luta. Ya da'yuy 
ukod boh an naminda nan wah nan baybay ya nan 
nun'apaya'an ya nan animal ya nan mungkaddapan. 
290t inayun Apu Dios an alyon bon diday, Tun 
nun'itanom an tumanud di ibungada ya limmu' ta 
pangalanyuh anonyu. Ya at boh dih tun nun'itanom 
an bungbunga"an. 30Mu nan holo' ya nan udum an 
mitanom ya winada' ta anon nan a'animal hitun luta 
ya nan nun'apaya'an ya nan mungkaddapan. Ta an 
namin danaen inalin Apu Dios ya na'at. Ta 
tinigonan naminamin nan limmuna ya mun'aphodda. 
Ta hidiyey nagibbuhan nan mi'anom hi algo an 
nihipun hidin nawnawi"it ta inggana idiyen mawi'it. 


"1 Kulintu 11:7 
"“Mateo 19:4; Markos 10:6 

MI'APITUH ALGO 


1Hidiyey nangigibbuhan Apu Dios an nunlumuh 
2 an namin. ** Ta timmungoh Apu Dios idiyen 
mi'apitun algo ta ayna nun'iblayan. 3Ot wagahanah 
diyen algo an alyonay hidiyey na'anhan an algo te 
tinungonah e nalpahan an namin nan nunlumuanad 
lagud ya tun luta. 4Ta at hinay a'at di e nunlumuan 
Apu Dios hitun luta ya ad lagud. 


HI AD EDEN 


Ta hidin limmun Apu Dios tun luta ya ad lagud 
Sya maid ha ta'on di oha iha nitanom onu ha 
namaag ot humango. Te ma"id ni' ha impiyalin Apu 
Dios hi udan hitun luta ya at boh din ma"id ni’ ha 
taguh muntanom. Mu nanongnan waday liting an 
tumuluh nan luta ta hiyay munhanong i hinan 
tu'yapna. 7** Ya indani ya apyon Apu Dios han adol 
hinan pito' ot iyahyahnah way olong diyen limmuna 
ya inah on yumahyah an tagu. *Ya tanman Apu Dios 
han luta an ad Eden an nangappit hi tuluan di algo ot 
hidiy pangiha”adana idiyen lala'in limmuna. 9*** Ot 
wadaonah din namin nan mun'ap'aphod di tigonan 
bungbunga"an an maphod hi anon di bungada. Ya 
winadana boh gawwana nan kayiw an mangdat hi 
itaguan ya at boh dih nan kayiw an mangdat hi la'ing 
di tagu ta mabalin an innilaonda hi on nganne nan 


*Hebreo 4:4,10 
**1 Kulintu 15:45 
***Hay Nipa'innila 2:7, 221214 

maphod ya nan na”iho. 10Ya wada bo han wangwang 
hidi idiyen natanman an ad Eden ta ay manibug 
hinan nitanom. Mu on naluh idiyen natanman ot 
mahiphipnge ta nun'opat di wangwang. Hay ngadan 
nan oha ya ad Pihon an nangidalan hi ad Habilah an 
awadan di balitu’. 12Nan balitu’ hidi ya dadiye nan 
namahmah di abalitu'na. Ya wada boy nun'abalol an 
mahama' hidi an ma'alih bellium ya oniks. Ya hay 
ngadan nan mi'adwan wangwang ya ad Gihon an 
nangidalan hi ad Kuh. 14Ya nan mi'atlun wangwang 
ya ad Tiglih an nangidalan hi ad Assyria hi nangappit 
hi tuluan di algo. Ya nan mi'apat an wangwang ya ad 
Ublates. 

15Ta hidih nan natanman an ad Eden di e 
nangiha"adan Apu Dios idiyen lala'i ta wan hiyay 
mumpapto' hidi ya innayunan impapto' nan nitanom. 
16Ot alyona i hiyay, An namin nan bungan di 
bungbunga"an ya mabalin an anom Yan ammuna nan 
bungan han ohan kayiw hi adim anon. An hidiye nan 
mangdat hi la'ing di tagu ta imatunana nan nipto' ya 
nan agge. Ot ipidwan Apu Dios an alyon i hiyay, 
Mahapul an adim anon nan bungan diyen ohan 
kayiw. Te anom e ya mipadih an mate'a idiyen algo 
te mihiwwe'a i ha'on. 


HAY NALMUAN EVA 


18Indani ya alyon bon Apu Dios di, Adi maphod di 
mun'ohhah tuwen lala'i. Ot aga ta apyo' ha nipto' hi 
pun'adwana ta pumboddangna. 19200t apyon Apu 
Dios nan pito' hinan nat'onat'on an animal ya 
nun'apaya'an. Ot ena ipatigo idiyen lala'i ta hay 

pungngadanan dida. Ya an naminda ya nginadanan 
diyen lala'i ta hiyay ninaynayun hi ngadanda. Mu 
ma"id i dadiye ha nipto' hi pun'adwana. 21Ta hay inat 
mon Apu Dios ya impalo'nah diyen lala'i. Ta on 
na'allo'an ot to'dangonay ohah nan tungal hi 
taglangna ot ahina mohpe pun'umuton nan lamoh. 
220t apyona diyen tungal ihan babai ot iyenah nan 
lala'i. 23Ya alyon nan lala'iy, 

Maphod ta ad uwani ya wada ha pun'adwa' 

iha paddung'u. Te hay tungalna ya nalpuh 

adolu ya ta'on di hay lamohna. Ot hay 

ngadana ya babai te nalpuh lala'i. 
24" Ta hiya nan mangahawa e nan lala'i ya taynana 
nan a'ammodna ta e middum hinan babain ahawana 
ta ayda ohan tagu. 25Hidiyen lala'i ya nan babai ya 
ta'on hi aggeda nunlubung ya ma”id ha bainda. 


HAY NUMBAHULAN DI TAGU 


1**An namin nan animal ya nan udum an limmun 
3 Apu Dios ya nan ulog di nahallatom. Ta han 
hin'algo ya inalinah nan babaiy, Undan immannung 
an ipagol Apu Dios di eyu panganan hinan 
kumpulnan bungan di kayiw ituwen natanman? 2Ya 
alyon nan babaiy, Kumpulna i datuwen bungbunga"an 
ya mabalin an anonmiy bungada San ammuna nan 
bungan nan kayiw an nigawwa ituwen natanman hi 
mipagol. Te hay inalin Apu Dios ya adimi te anonmi 
e anu onu dapaonmi ya mate ami. “Ya alyon nan ulog 
hinan babaiy, Adi ayu aya mate. “Manu eh ipagol 
Apu Dios ya innilanan hidiyen pangananyuy ay 


"Mateo 19:5; Markos 10:7,8: Episu 5:31 
**Hay Nipa'innila 12:9; 20:2 

adiyatan nan matayu ta innilayu moy numpahhiwan 
nan maphod ya nan adi maphod ta mabalin mon 
mipaddung ayun hiya. Ya nidngolan nan babai idiye 
an namama ten tinigona an mapmaphod hidiyen 
kayiw ya maphod hi anon nan bungana. Ya de bon 
ninomnomna ya maphod on luma'ing. Ta imme mo ot 
alana dohah nan bungan diyen kayiw ot anona ot 
idatna doha i ahawana ta inana bo. ?Ya on hiyah 
inanda ya immannung an ay mohpe nadiyat di 
matada te immutalngandan aggeda nunlubung. Ta 
pundada''itonda nan tubun di kayiw ot hiyay 
ilubungda. 

8Ya hidin tuwen malimuh nan algo ya 
dingngoldan wadah Apu Dios an mundaldallanan 
hinan way awadanda. Ya mamtikdan eda mun'ipa"eh 
nan way nakayiwan. ?Mu pungkalian Apu Dios nan 
lala'in alyonay, On daan'a? 10Ya timbal nan lala'i ya 
alyonay, Dingngol'uy pungkikimmogam hitun 
natanman ya timmakuta' ta hiya nan ea' nipa'e te 
aggea' nunlubung. !!Ya alyon Apu Dios di, Nganney 
nangalin he"ah mumbollad'a? Undan inanmu tuwali 
nan bungan di kayiw an impagol'u? 12Ya alyon nan 
lala'in di, Tun babain indatmun pun'adwa' di nangdat 
i dohan ha"on ot ano'. 13Ya alyon Apu Dios hinan 
babaiy, Nganu on wa ha at hinah inatmu? Ya alyon 
nan babaiy, Han tun ulog othadin binaliana' ta hiya 
nan inan'u. 14Ya alyon Apu Dios hinan ulog di, Gapu 
inaen inatmu ya idutan da'a ta mipalpuh ad uwani ya 
an namin nan animal an limmu' ya he'a ya abuh di 
hay putum di pangem. Ya at boh din hay hupu' di 
itanudmu ta ingganah atayam. 15" Ya hay oha bo ya 
pumbuhulon da'yun duwah nan babai i ha"on. Ya at 
boh din mumbuhulda nan holagmu ya nan holagna. 
Nan holagna ya gumi'onay ulum an taon onmu 
hugatan di hukina. 16Ot ihiwnah nan babain alyonay, 

He"a ya udma’ di punligatam hinan em punholagan ta 
wan midgohan'ah ongal ya ahi'a mun'ayyam. Mu hiya 
damdaman nanongnay naminhodmun ahawam an 
ta'on on at hidiy punligatam hinan pun'ayyamam. Ya 
hiyay ibilangmuh ap'apum. 1'Ya inalin Apu Dios 
hinan lala'iy, Ta'on di he"a ya molta'on da'a te 
inunudmu nan inalin ahawam ta inanmu nan bungan 
di kayiw an ipagol'u. Ot gapu inaen inatmu ya 
mumbalin tun lutah adi maphod. Ta ma"able'an 
manamutamu ya ahi mabalin hi waday itanudmuh 
nan atagum hitu. 18Ya mi'itmol boy dakol an pumagat 
ya holo' ya ta'on mo on nan namaag on tinummol 
hitun luta ya pa'i'anmu. 19Ya gahin on'a 
lumingngotan an manamutamuh tun luta ya ahi wa 
ha bungan di intanommuh anon ta ingganah 
mumbangngad'ah tun luta an nalpuam. Te pito’ di 
na'alaam ta hiya nan pito” bo damdamay 
pumbangngadam. 

20Hay nungngadan Adam i ahawana ya hi Eva te 
hiyay hi inan an namin di taguh tun luta. 210t idat 
Apu Dios nan lubung an niphod hinan up'up di 
animal ta inlubung da Adam i ahawana. 


HAY NAHNAGAN DA ADAM I EVA HI AD EDEN 


22Ya inalin Apu Dios di, Ad uwani ya nipaddung 
moy tagun dita'u te innilana moy numpahhiwan nan 
nipto' hinan agge. Ot adi mabalin hi igawwenay 
ta'lenah nan kayiw an mangdat hi itaguan an 
munnananong ya inalana dohah nan bungana ya 
inana. Ya adi bo mabalin an mi'itaguh munnananong. 
230t pa'aanon mon Apu Dios didah di idiyen 
natanman an ad Eden ta nan lutan bokon ad Eden di 

eda tamuan. Ya dida ya nan pito' di na'alaanda. 240t 
paguwalyanah nan anghel nan awon an nangappit hi 
tuluan di algo. Ot ihawana boh di han adukken 
hinalung an mundalang an munhinnigi ta ma"id ha 
aton di kumpulnan umeh nan awadan di kayiw an 
mangdat hi itaguan. 

